b'\n_START_ARTICLE_\nPero Mio\xc4\x8d\n_START_PARAGRAPH_\nPero Mio\xc4\x8d (\xc5\xbdabljak kod Livna, 12. sije\xc4\x8dnja 1942.)  je hrvatski kazali\xc5\xa1ni redatelj, glumac i knji\xc5\xbeevni prevoditelj. Iako je ro\xc4\x91en kod Livna, zbog dugogodi\xc5\xa1njeg boravka u \xc5\xa0ibeniku ga se smatra \xc5\xa1ibenskim redateljem. Pi\xc5\xa1e i pjesme, dramska djela i eseje._NEWLINE_Studirao je u Zadru na Filozofskom fakultetu, gdje je i diplomirao._NEWLINE_Radio je kao redatelj, glumac i pedagog u \xc5\xa0ibenskom kazali\xc5\xa1tu, voditelj amaterskog kazali\xc5\xa1ta u Livnu, Gradskom kazali\xc5\xa1tu lutaka u Splitu, ravnatelj i redatelj Kazali\xc5\xa1ta lutaka u Zadru. Bio je redateljem i glumcem na Me\xc4\x91unarodnom dje\xc4\x8djem festivalu u \xc5\xa0ibeniku.\n_START_SECTION_\nPrevoditeljski rad\n_START_PARAGRAPH_\nUnato\xc4\x8d velikom kazali\xc5\xa1nom radu, najpoznatiji je po njegovom velikom opusu prevedenih djela, pri \xc4\x8demu je izniman njegov doprinos hrvatskoj kulturi u prevo\xc4\x91eju knji\xc5\xbeevnih djela sa poljskog jezika. Prevodio je i sa bugarskog, slovenskog i ruskog._NEWLINE_Preveo je sa poljskog na hrvatski jezik djela poljske knji\xc5\xbeevnice Hanne Januszewske (1905.-1980.) (Tigri\xc4\x87 Perica), Adama Walnog (Kazali\xc5\xa1te predmeta), Tadeusza Rozewicza (Slowo po slowie), Karola Wojtylu (papu Ivana Pavla II.) (Poezje wybrane), Zbigniewa Herberta (Svjedok zlovremena), Adrianu Szyma\xc5\x84sku (u Hrvatskom slovu), a bio je odabirateljem i prevoditeljem antologije Plejada poljskih pjesnika 20. stolje\xc4\x87a._NEWLINE_Sa bugarskog na hrvatski je preveo djela bugarskog dramatika Stefana Caneva (Posljednja Sokratova no\xc4\x87).'